**KLASA: 960-01/21-10/7**

**URBROJ:238-40-01-22-11**

**Polugodišnje izvješće o provedbi provedbenog programa za 2022. godinu**

(1.siječanj – 30. lipanj)

OPĆINA DUBRAVICA

Srpanj, 2022.

1. PREGLED STANJA U UPRAVNOM PODRUČJU

Polugodišnje izvješće o provedbi Provedbenog programa Općine Dubravica 2021. – 2025. za prvu polovicu 2022. godine (1. siječanj – 30. lipanj) izradilo se u skladu s Uputom za izradu (polu)godišnjeg izvješća o provedbi provedbenog programa tijela državne uprave, Ministarstva regionalnog razvoja i fondova Europske unije kao koordinacijskom tijelu u sustavu strateškog planiranja i upravljanja razvojem Republike Hrvatske, iz prosinca 2021. godine, a kojom je definirana struktura i sadržaj istog. U skladu s Uputom, Polugodišnje izvješće se sastoji od tekstualnog dijela (u word formatu) i tabličnog predloška izvješća koji se izrađuje zasebno i dostavlja u .xslx formatu uz tekstualni dio izvješća. Uz poglavlje Pregled stanja, u kojem se daje kratak pregled gospodarskog, društvenog i političkog konteksta, odnosno promjena tijekom izvještajnog razdoblja, tekstualni dio izvješća obuhvaća i cjeline Izvješća o napretku provedbe mjera i Doprinos ostvarenju ciljeva javnih politika, zasebno za svako upravno područje u nadležnosti Općine. Tablični predložak polugodišnjeg izvješća o provedbi provedbenog programa sadrži tablične podatke o ostvarenoj vrijednosti pokazatelja rezultata u izvještajnom razdoblju, iznosima utrošenih proračunskih sredstava, postignuću ključnih točaka ostvarenja, statusu provedbe mjere te opis statusa provedbe mjere, također zasebno za svako upravno područje u nadležnosti Općine.

U skladu s člankom 19. Zakona o lokalnoj i područnoj (regionalnoj) samoupravi, Općina Dubravica u svom samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na: - uređenje naselja i stanovanje, - prostorno i urbanističko planiranje, - komunalno gospodarstvo, - brigu o djeci, - socijalnu skrb, - primarnu zdravstvenu zaštitu, - odgoj i osnovno obrazovanje, - kulturu, tjelesnu kulturu i šport, - zaštitu potrošača, - zaštitu i unapređenje prirodnog okoliša, - protupožarnu i civilnu zaštitu, - promet na svom području - te ostale poslove sukladno posebnim zakonima.

Općina Dubravica je krajem prosinca 2021. godine donijela Provedbeni program za razdoblje 2021. – 2025. godine. Provedbeni program je kratkoročni akt strateškog planiranja od nacionalnog značaja koji opisuje viziju, misiju, izazove i razvojne potrebe koje proizlaze iz djelokruga rada Općine.

U odnosu na mjere i ciljeve planirane Provedbenim programom, tijekom izvještajnog razdoblja susreli smo se izazovima gospodarskog oporavka od zdravstvenih i društveno-ekonomskih posljedica pandemije COVID-19 te obnove Zagrebačke županije pogođene potresom. Općina Dubravica obavljala je sve poslove iz svoje nadležnosti, uz poduzimanje svih potrebnih preventivnih mjera sukladno okolnostima te odlukama i uputama nadležnih tijela s ciljem sprječavanja širenja zaraze koronavirusom te zaštite zdravlja i sigurnosti stranaka i službenika Općine.

1. IZVJEŠĆE O NAPRETKU U PROVEDBI MJERA
	1. Analiza statusa provedbe

U Provedbenom programu Općine Dubravica 2021. – 2025. pretpostavljeno je 12 mjera, a u pogledu statusa provedbe mjera možemo istaknuti da su sve mjere trenutno u tijeku. Međutim, od ponekih se aktivnosti unutar mjera odustalo iz raznih razloga koji se navode u tablici.

Tablica 1: Status provedbe mjera iz upravnog područja JLS

|  |  |  |
| --- | --- | --- |
| **REDNI BROJ** | **NAZIV MJERE** | **OPIS STATUSA PROVEDBE MJERE** |
| 1. | Poboljšanje konkurentnosti gospodarskog sektora | Sufinanciralo se umjetno osjemenjivanje krava plotkinja za poljoprivrednike s područja Općine. |
| 2. | Formiranje, izgradnja, renovacija te unaprjeđenje turističke infrastrukture i sadržaja | Aktivnosti u predmetnoj mjeri nisu započele. |
| 3. | Izgradnja komunalne i prometne infrastrukture i standarda | Projektna dokumentacija II Sutlanska 24.000,00 kn, Rekonstrukcija staze na groblju - Projektna dokumentacija 1.250,00 kn, Legalizacija nerazvrstanih cesta (dokumentacija) 26.250,00 kn, geodetski elaborat za evidentiranje kom.infrastrukture 6.875,00 kn. |
| 4. | Održavanje komunalnih objekata i javnih površina | El.energija javna rasvjeta 38.984,37 kn, Održavanje javne rasvjete 14.777,50 kn, Energetska usluga 56.195,76 kn, nabava materijala i opreme za održavanje cesta 66.287,89 kn, Održavanje nerazvrstanih cesta 81.515,00 kn, košnja trave i raslinja uz nerazvrstane ceste 15.112,50 kn, zimsko održavanje cesta 11.550,00 kn  |
| 5. | Kvalitetno prostorno planiranje i unaprjeđenje objekata u vlasništvu Općine | Božićna rasvjeta (uklanjanje rasvjete u siječnju 2022.) 11.239,69 kn, usluge tekućeg i investicijskog održavanja općinske zgrade 1.160,00 kn |
| 6. | Održiva uporaba prirodnih resursa, očuvanja i zaštita prirode i okoliša | Uređenje okoliša javnih površina 2.062,50 kn, Održavanje javnih zelenih površina 28.331,26 kn. |
| 7. | Osiguranje kapaciteta za rad u predškolskim i osnovnoškolskim ustanovama | Održavanje zgrade dječjeg vrtića 1.403,60 kn, sufinanciranje dječjeg vrtića 226.990,00 kn. |
| 8. | Obogaćivanje i unaprjeđenje kulturnog života i kulturne baštine | Sufinanciranje programa i projekata udruga u kulturi temeljem raspisanog javnog poziva 62.000,00 kn, 8. Uskrsni sajam OPG-a i udruga s područja općine Dubravica i okolnih općina 32.679,38 kn |
| 9. | Razvoj infrastrukture, programa i aktivnosti socijalnih usluga | Sufinanciranje javnog prijevoza za starije osobe sa navršenih 65 godina s područja Općine Dubravica (72 korisnika) 24.249,39 kn, novčana potpora zbog potresa i urušenja župne srkve u Kravarskom 5.000,00 kn, jednokratna novčana potpora zbog požara na obiteljskoj kući (1 korisnik) 5.000,00 kn, sufinanciranje Crvenog križa na zakonskoj osnovi 3.767,97 kn, jednokratna nvčana potpora za uskrsne blagdane ( 4.200,00 kn, jednokratna novčana potpora za novorođeno dijete 18.000,00 kn, za projekt "Aktivni u zajednici" 105.799,08 kn -za uredski materijal, održavanje kombi vozila, promidžbu i vidljivost projekta, reprezentaciju, upravljanja projektom (administracija). |
| 10. | Unapređenje sustava zdravstvene zaštite | Podmirenje troškova izvođenja radova izgradnje poslovne zgrade – ambulante. |
| 11. | Poboljšanje uvjeta za razvoj športa i rekreacije | Aktivnosti u predmetnoj mjeri nisu započele. |
| 12. | Jačanje organizacija civilnog društva i aktivno uključivanje u rješavanje razvojnih problema | Održavanje opreme - WiFi4EU - besplatni internet 123,75 kn. |

* 1. Podaci o proračunskim sredstvima

Provedbeni program Općine Dubravica 2021. – 2025. također je definirao i mjere za upravno područje JLS, gdje je svaka mjera povezana s Programom u proračunu Općine Dubravica.

U izvještajnom razdoblju za dvije mjere (2. Formiranje, izgradnja, renovacija te unaprjeđenje turističke infrastrukture i sadržaja i 11. Poboljšanje uvjeta za razvoj športa i rekreacije) nije bilo utrošenih proračunskih sredstava dok su za ostalih 10 mjera sredstva utrošena sukladno planu.

Tablica 2: Prikaz utrošenih proračunskih sredstava

|  |  |  |
| --- | --- | --- |
| **NAZIV MJERE** | **PROGRAM U PRORAČUNU** | **IZNOS UTROŠENIH PRORAČUNSKIH SREDSTAVA** |
| Poboljšanje konkurentnosti gospodarskog sektora | Program 1004 Gospodarstvo i poljoprivreda | 3.400,00 kn |
| Formiranje, izgradnja, renovacija te unaprjeđenje turističke infrastrukture i sadržaja | Program 1013 Turizam | 0 kn |
| Izgradnja komunalne i prometne infrastrukture i standarda | Program 1003 Gradnje objekata i uređaja komunalne infrastrukture, Program 1018 Program vodoopskrba i odvodnja | 58.375,00 kn |
| Održavanje komunalnih objekata i javnih površina | Program 1008 Održavanje komunalne infrastrukture | 341.229,28 kn |
| Kvalitetno prostorno planiranje i unaprjeđenje objekata u vlasništvu Općine | Program 1014 Uređenje i održavanje prostora na području Općine | 12.399,69 kn |
| Održiva uporaba prirodnih resursa, očuvanja i zaštita prirode i okoliša | Program 1009 Zaštita okoliša | 30.393,76 |
| Osiguranje kapaciteta za rad u predškolskim i osnovnoškolskim ustanovama | Program 1001 Predškolsko obrazovanje, Program 1002 Školsko obrazovanje | 228.393,60 kn |
| Obogaćivanje i unaprjeđenje kulturnog života i kulturne baštine | Program 1005 Javnih potreba u kulturi | 94.679,38 kn |
| Razvoj infrastrukture, programa i aktivnosti socijalnih usluga | Program 1006 Socijalna zaštita | 166.016,44 kn |
| Unapređenje sustava zdravstvene zaštite | Program 1007 Zdravstvo | 480.241,48 kn |
| Poboljšanje uvjeta za razvoj športa i rekreacije | Program 1019 Javne potrebe u športu | 0 kn |
| Jačanje organizacija civilnog društva i aktivno uključivanje u rješavanje razvojnih problema | Program 1016 Razvoj civilnog društva | 123,75 kn |

* 1. Zaključak o ostvarenom napretku u provedbi mjera

Analizom Polugodišnjeg izvješća Provedbenog programa za razdoblje od 1. siječnja 2022. do 31. srpnja 2022. Općina Dubravica provela je svoje mjere u skladu s predviđenom dinamikom. Od ukupno zacrtanih 12 mjera, samo dvije mjere nisu pokrenute, a to su one za koja nisu utrošena proračunska sredstva navedena u prošlom odlomku. Za većinu mjera ostvaren je planirani napredak ključne točke ostvarenja. Za nijednu mjeru i za nijedan pokazatelj nije predviđen završetak do predaje ovoga polugodišnjeg izvješća, što znači da su sve u procesu ostvarenja.

Treba napomenuti, da su u Provedbenom programu Općina Dubravica za razdoblje 2021. do 2025. godine, mjere sagledane unutar četverogodišnjeg razdoblja te se većina mjera provodi kontinuirano.

* 1. Preporuke za otklanjanje prepreka u postignuću ključnih točaka ostvarenja

Općina Dubravica za sada nema preporuka za otklanjanje prepreka u postignuću ključnih točaka ostvarenja. Do sada nisu zapažene neke određene poteškoće u provedbi planiranih mjera.

1. **DOPRINOS OSTVARENJU CILJEVA JAVNIH POLITIKA**

Provedbom mjera utvrđenih u Provedbenom programu doprinosi se sljedećim ciljevima, odnosno prioritetima, Nacionalne razvojne strategije do 2030. godine:

SC 1. Konkurentno i inovativno gospodarstvo

SC 2. Obrazovani i zaposleni ljudi

SC 3. Učinkovito i djelotvorno pravosuđe, javna uprava i upravljanje državnom imovinom

SC 5. Zdrav, aktivan i kvalitetan život

SC 6. Demografska revitalizacija i bolji položaj obitelji

SC 7. Sigurnost za stabilan razvoj

SC 8. Ekološka i energetska tranzicija za klimatsku neutralnost

SC 9. Samodostatnost u hrani i razvoj biogospodarstva

SC 10. Održiva mobilnost

**Mjera 1. Poboljšanje konkurentnosti gospodarskog sektora**

Predmetna mjera doprinosi 1. cilju Nacionalne razvojne strategije do 2030. godine - SC 1. Konkurentno i inovativno gospodarstvo i 9. cilju – SC 9. Samodostatnost u hrani i razvoj biogospodarstva, na način da će pružiti podršku postojećim poduzetnicima i poljoprivrednicima, poticati nova ulaganja u poljoprivredi, gospodarstvu i obrtništvu Općine te povećati zapošljavanje lokalnog stanovništva. U okviru ove mjere planirane aktivnosti su:

• Poticaj za razvoj gospodarstva i poljoprivrede

• Sufinanciranje programa i projekata Udruga

Od navedenog, u tijeku je davanje poticaja za razvoj gospodarstva i poljoprivrede na način da se sufinancira umjetno osjemenjivanje krava plotkinja za poljoprivrednike s područja Općine.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2022.** | **Ostvarena vrijednost** |
| Broj sufinanciranih projekata i programa Udruga u gospodarstvu | 1 | 1 | 1 |
| Broj dodijeljenih poticaja za razvoj gospodarstva i poljoprivrede | 0 | 5 | 8 |

**Mjera 2. Formiranje, izgradnja, renovacija te unaprjeđenje turističke infrastrukture i sadržaja**

Predmetna mjera doprinosi 1. cilju Nacionalne razvojne strategije do 2030. godine - SC 1. Konkurentno i inovativno gospodarstvo, na način da će poboljšati kvalitetu infrastrukturnih turističkih kapaciteta. U okviru ove mjere predviđena su ulaganja u projektiranje, izgradnju, rekonstrukciju i opremanje objekata za pružanje turističkih usluga te pratećih sadržaja. U okviru ove mjere planirane aktivnosti su:

• Provođenje programa razvoja turizma

• Kapitalni projekt Izgradnja Kulturno turističkog centra (prenamjena stare škole) u Dubravici

• Tekući projekt Aktivna zaštita baštine – ''RIDE&BIKE II''

• Tekući projekt Izgradnja edukativno poučne staze – II Lugarska

Niti jedna od navedenih aktivnosti nije započela, njihova provedba očekuje se u drugoj polovici godine.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2022.** | **Ostvarena vrijednost** |
| Postotak izgrađenosti Kulturno turističkog centra | 0 | 20 | 0 |
| Postotak izgrađenosti edukativno poučne staze – II Lugarska | 70 | 100 | 70 |

**Mjera 3. Izgradnja komunalne i prometne infrastrukture i standarda**

Predmetna mjera doprinosi 8. cilju Nacionalne razvojne strategije do 2030. godine – SC 8. Ekološka i energetska tranzicija za klimatsku neutralnost i 10. cilju - SC 10. Održiva mobilnost, na način da će razviti i izgraditi komunalnu, javnu i prometnu infrastrukturu na području općine Dubravica. Podići komunalni standard. U okviru ove mjere planirane aktivnosti su:

• Kapitalni projekt Javna rasvjeta

• Kapitalni projekt Ulaganja u groblja

• Kapitalni projekt Izgradnja javnih površina

• Kapitalni projekt Prometna signalizacija

• Kapitalni projekt Rekonstrukcija traktorskih putova u šumske ceste u gospodarskoj jedinici ''Zaprešićke šume''

• Kapitalni projekt Proširenje grobnih mjesta i izgradnja ograde

Od navedenog, pokrenute su aktivnosti ulaganja u groblja na način da je izrađena projektna dokumentacija za rekonstrukcije staze na groblju, zatim je izrađen geodetski elaborat za evidentiranje komunalne infrastrukture i projektna dokumentacija za ulaganja u javne površine i nerazvrstane ceste.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2022.** | **Ostvarena vrijednost** |
| Broj rekonstruiranih traktorskih puteva u šumske ceste | 0 | 1 | 0 |
| Broj novoizgrađenih grobnih mjesta | 20 | 20 | 20 |
| Postotak izgrađenosti sustava odvodnje | 0 | 20 | 30 |

**Mjera 4. Održavanje komunalnih objekata i javnih površina**

Predmetna mjera doprinosi 8. cilju Nacionalne razvojne strategije do 2030. godine – SC 8. Ekološka i energetska tranzicija za klimatsku neutralnost i 10. cilju - SC 10. Održiva mobilnost, na način da će kontinuirano održavati prometnu i komunalnu infrastrukturu te urediti javne zelene površine. U okviru ove mjere planirane aktivnosti su:

• Javna rasvjeta

• Održavanje javnih površina

• Održavanje nerazvrstanih cesta

• Zimsko održavanje

• Groblje, mrtvačnica

• Održavanje ostalih javnih površina

• Tekući projekt Pojačano održavanje nerazvrstanih cesta

Većina navedenih aktivnosti je u tijeku ili provedena. Uložena su sredstva u javnu rasvjetu, održavanje javnih površina i nerazvrstanih cesta te zimsko održavanje cesta.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2022.** | **Ostvarena vrijednost** |
| Broj km održavanih nerazvrstanih cesta | 6 | 10 | 7 |
| Održavane javne površine u m² | 1.200 | 1.200 | 1.200 |

**Mjera 5. Kvalitetno prostorno planiranje i unaprjeđenje objekata u vlasništvu Općine**

Predmetna mjera doprinosi 8. cilju Nacionalne razvojne strategije do 2030. godine – SC 8. Ekološka i energetska tranzicija za klimatsku neutralnost i 10. cilju - SC 10. Održiva mobilnost, na način da će prostorno urediti i izgraditi Općinu ulaganjem u održavanje zgrada u vlasništvu Općine i kvalitetnom planiranju prostora na području Općine. U okviru ove mjere planirane aktivnosti su:

• Postavljenje i održavanje božićne rasvjete

• Održavanje općinskih zgrada

• Uređenje autobusnih stajališta

Od navedenog, uklonjena je božićna rasvjeta te su održavane općinske zgrade. S aktivnosti uređenja autobusnih stajališta još se nije počelo.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2022.** | **Ostvarena vrijednost** |
| Broj održavanih općinskih zgrada | 1 | 1 | 1 |
| Broj uređenih autobusnih stajališta | 0 | 0 | 0 |

**Mjera 6. Održiva uporaba prirodnih resursa, očuvanja i zaštita prirode i okoliša**

Predmetna mjera doprinosi 8. cilju Nacionalne razvojne strategije do 2030. godine – SC 8. Ekološka i energetska tranzicija za klimatsku neutralnost, na način da će poticati provođenje projekata brige o okolišu i zaštite okoliša na ruralnom području. Podići kvalitetu življenja kroz očuvanje prirodnih resursa. U okviru ove mjere planirane aktivnosti su:

• Održavanje javnih površina

• Kapitalni projekt Odvojeno prikupljanje otpada

Od navedenog, uložena su proračunska sredstva u uređenje okoliša javnih površina i održavanje javnih zelenih površina dok se s projektom „Odvojeno prikupljanje otpada“ još nije počelo.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2022.** | **Ostvarena vrijednost** |
| Broj m² održavanih javnih površina | 1.200 | 1.200 | 1.200 |
| Broj korisnika kojima je omogućeno odvojeno prikupljanje otpada | 0 | 250 | 250 |

**Mjera 7. Osiguranje kapaciteta za rad u predškolskim i osnovnoškolskim ustanovama**

Predmetna mjera doprinosi 2. cilju Nacionalne razvojne strategije do 2030. godine – SC 2. Obrazovani i zaposleni ljudi, na način da će unaprijediti uvjete za kvalitetno obavljanje odgojno-obrazovne djelatnosti na području Općine, zadovoljiti pedagoške standarde, potrebe djece i roditelja, pridonijeti stjecanju novih znanja i vještina. U okviru ove mjere planirane aktivnosti su:

• Sufinanciranje troškova djece područne škole Dubravica

• Suf. prijevoza srednjoškolaca i studenata

• Kapitalni projekt Ulaganja u školstvo

• Predškolski odgoj

Od navedenog, proračunska sredstva su uložena u održavanje zgrade dječjeg vrtića i sufinanciranje boravka djece u istom. Sufinanciranje prijevoza djece bit će ostvareno udrugoj polovici godine.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2022.** | **Ostvarena vrijednost** |
| Broj učenika i studenata kojima se sufinancira prijevoz | 26 | 26 | 0 |
| Broj djece područne škole Dubravica kojima se sufinanciraju troškovi | 32 | 32 | 32 |

**Mjera 8. Obogaćivanje i unaprjeđenje kulturnog života i kulturne baštine**

Predmetna mjera doprinosi 1. cilju Nacionalne razvojne strategije do 2030. godine - SC 1. Konkurentno i inovativno gospodarstvo, na način da će obogatiti i urediti kulturnu infrastrukturu i život stanovnika Općine. U okviru ove mjere planirane aktivnosti su:

• Sufinanciranje programa i projekata Udruga

• Manifestacije u kulturi

• Ulaganje u objekte i sakralne spomenike kulture

• Materijalni rashodi – stara škola

• Pokroviteljstvo Matice Hrvatske

Od navedenog, održana je turistička manifestacija „8. Uskrsni sajam u Dubravici“ i sufinancirani su programi i projekti udruga u kulturi temeljem raspisanog javnog poziva za iste.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2022.** | **Ostvarena vrijednost** |
| Broj organiziranih kulturnih manifestacija | 1 | 1 | 1 |
| Broj uređenih objekata i sakralnih spomenika kulture | 1 | 1 | 0 |
| Broj sufinanciranih programa i projekata Udruga u kulturi | 1 | 1 | 5 |

**Mjera 9. Razvoj infrastrukture, programa i aktivnosti socijalnih usluga**

Predmetna mjera doprinosi 5. cilju Nacionalne razvojne strategije do 2030. godine – SC 5. Zdrav, aktivan i kvalitetan život i 6. cilju – SC 6. Demografska revitalizacija i bolji položaj obitelji, na način da razvija nove socijalne usluge u zajednici, kao i održava postojeće, a koje se odnose na usluge usmjerene prema mladima, starim i nemoćnim osobama te svim socijalno ugroženim skupinama. Cilj je unaprijediti sustav socijalnih usluga za svakog korisnika i društva u cjelini. U okviru ove mjere planirane aktivnosti su:

• Troškovi stanovanja

• Pomoć socijalno ugroženim obiteljima

• Suf. ljekarne, hitne pomoći i prijevoza na radionicu – Zaprešić

• Tekući projekt Aktivni u zajednici

Sve navedene aktivnosti su u tijeku. Sufinancira se javni prijevoz za starije osobe sa navršenih 65 godina s područja Općine Dubravica (72 korisnika), pružena je novčana potpora zbog potresa i urušenja župne srkve u Kravarskom, pružena je jednokratna novčana potpora zbog požara na obiteljskoj kući (1 korisnik), sufinancira se Crveni križ na zakonskoj osnovi, pružena je jednokratna novčana potpora za uskrsne blagdane, također i jednokratna novčana potpora za novorođeno dijete 18.000,00 kn, a uložena su sredstva i za projekt "Aktivni u zajednici" -za uredski materijal, održavanje kombi vozila, promidžbu i vidljivost projekta, reprezentaciju, upravljanja projektom (administracija).

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2022.** | **Ostvarena vrijednost** |
| Broj dodijeljenih donacija socijalno ugroženim obiteljima | 12 | 15 |  |
| Broj korisnika koji primaju pomoć za troškove stanovanja | 2 | 2 | 0 |

**Mjera 10. Unapređenje sustava zdravstvene zaštite**

Predmetna mjera doprinosi 5. cilju Nacionalne razvojne strategije do 2030. godine – SC 5. Zdrav, aktivan i kvalitetan život, na način da postiže veću razinu opremljenosti i uključenosti svih dionika u sferama djelovanja zdravstvene zaštite stanovnika. Pod tim se podrazumijeva povećanje razine zdravstvene zaštite stanovnika povećanjem zdravstvenog i socijalnog standarda objekata, opreme i vozila, kvalitetnijom i boljom organizacijom te većom dostupnosti i većom kvalitetom zdravstvenih usluga. U okviru ove mjere planirane aktivnosti su:

• Kapitalni projekt Izgradnja poslovne zgrade – ambulanta – poduzetnički inkubator

Navedeni projekt je u tijeku, u ovom izvještajnom razdoblju pokriven je dio troška za izgradnju ambulante, odnosno poduzetničkog inkubatora, budući da se predmetni projekt odvija u fazama.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2022.** | **Ostvarena vrijednost** |
| Postotak izgrađenosti zgrade ambulante | 80 | 100 | 95 |
| Broj zdravstvenih usluga dostupnih u zgradi ambulante | 0 | 1 | 2 |

**Mjera 11. Poboljšanje uvjeta za razvoj športa i rekreacije**

Predmetna mjera doprinosi 5. cilju Nacionalne razvojne strategije do 2030. godine – SC 5. Zdrav, aktivan i kvalitetan život, na način da će unaprijediti sportsko-rekreacijsku infrastrukturu i sadržaje na području Općine, doprinijeti unapređenju sportskih aktivnosti lokalnog stanovništva, omogućiti kvalitetno provođenje slobodnog vremena (posebice mladih), osigurati uvjete za zdrav i aktivan život. U okviru ove mjere planirane aktivnosti su:

• Kapitalni projekt Sportsko igralište

Navedeni projekt nije započeo, a njegov početak očekuje se u drugoj polovici godine.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2022.** | **Ostvarena vrijednost** |
| Postotak završenosti projekta Sportskog igrališta | 0 | 20 | 0 |
| Broj sportskih igrališta na području Općine | 2 | 2 | 2 |

**Mjera 12. Jačanje organizacija civilnog društva i aktivno uključivanje u rješavanje razvojnih problema**

Predmetna mjera doprinosi 5. cilju Nacionalne razvojne strategije do 2030. godine – SC 5. Zdrav, aktivan i kvalitetan život i 11. cilju – SC 11. Digitalna tranzicija društva i gospodarstva, na način da jača strukturu civilnog društva te kapaciteta organizacija civilnog društva. Civilno društvo doprinosi razvoju građanskog sektora te razvoju zajednice u svim sektorima. Svojim djelovanjem organizacije civilnog društva mogu doprinijeti rješavanju problema u lokalnom okruženju u sektoru mladih, djece, socijalne skrbi, ekologije, kulture, zaštite socijalno osjetljivih skupina u društvu te kroz neformalne edukacije promovirati cjeloživotno učenje. Potrebno je udruge uključiti u sustave odlučivanja, što doprinosi povećanju kvalitete, transparentnosti i otvorenosti Općine i društva općenito. U okviru ove mjere planirane aktivnosti su:

• Potpore udrugama za razvoj civilnog društva

• Održavanje opreme – besplatni Internet

Od navedenog, proračunska sredstva uložena su u održavanje opreme - WiFi4EU - besplatni Internet. Organizacije civilnog društva će dobiti sredstva u drugoj polovici godine.

Za predmetnu mjeru postignute su ključne točke ostvarenja kako slijedi:

|  |  |  |  |
| --- | --- | --- | --- |
| **Pokazatelji rezultata mjere** | **Početna vrijednost** | **Ciljna vrijednost 2022.** | **Ostvarena vrijednost** |
| Broj udruga koje dobivaju financijsku potporu općine | 5 | 7 | 5 |

**NAČELNIK OPĆINE DUBRAVICA**

**Marin Štritof**